section_heading: Klupska karijera
paragraph_text: Uskoro se Leo Franco uspio izboriti za mjesto u sastavu, odnosno za poziciju prvog vratara u klubu, zamjenjujući sunarodnjaka Carlosa Rou. U sezoni 2000./01. skupio je 27 prvenstvenih nastupa dok je RCD Mallorca završila kao treća u Primeri, što je najbolji plasman kluba u povijesti. Dvije godine nakon toga, Franco je bio važna karika momčadi koja je osvojila Copa del Rey.